234 Jurnalul Oficial al Uniunii Europene 01/vol. 8 31995R0840 19.4.1995 JURNALUL OFICIAL AL COMUNITĂȚILOR EUROPENE L 85/10 REGULAMENTUL (CE, EURATOM, CECO) NR. 840/95 AL CONSILIULUI din 10 aprilie 1995 de modificare a Regulamentului (CEE, Euratom, CECO) nr. 2290/77 de stabilire a regimului financiar al membrilor Curţii de Conturi CONSILIUL UNIUNII EUROPENE având în vedere Tratatul de instituire a Comunității Europene și, în special, articolul 188b alineatul (8) al acestuia, având în vedere Tratatul de instituire a Comunității Europeane a Cărbunelui și Oţelului și, în special, articolul 45b alineatul (8) al acestuia, având în vedere Tratatul de instituire a Comunității Europeane a Energiei Atomice și, în special, articolul 160b alineatul (8) al aces- tuia, întrucât este de competența Consiliului să stabilească salariile, indemnizațiile și pensiile președintelui și membrilor Curţii de Conturi; întrucât, ca urmare a intrării în vigoare a Tratatului privind Uniunea Europeană, Curtea de Conturi a devenit o instituție a Comunităților Europene și, prin urmare, este de dorit să se modi- fice dispozițiile Regulamentului (CEE, Euratom, CECO) nr. 2290/77 () cu privire la salarii și la indemnizațiile tranzitorii la încetarea mandatului, ADOPTĂ PREZENTUL REGULAMENT: Articolul 1 1. Regulamentul (CEE, Euratom, CECO) nr. 2290/77 se modi- fică după cum urmează: Articolul 2 se înlocuiește cu următo- rul text: „Articolul 2 Salariul lunar de bază al membrilor Curții de Conturi este egal cu valoarea ce rezultă din aplicarea următoarelor procente la salariul de bază al unui funcţionar al Comunităților Europene de gradul A 1, ultima treaptă: Președinte: 115 % Alţi membri: 108 %.” (2) Articolul 8 alineatul (1) se înlocuieşte cu următorul text: „(1) Timp de trei ani, începând din prima zi a lunii următoare celei în care își încetează mandatul, fostul membru al Curţii de Conturi primește o indemnizație tranzitorie lunară a cărei valoare se stabilește la: — 40 % din salariul de bază pe care îl primea la data încetării mandatului, dacă perioada în care și-a exercitat mandatul este mai mică de doi ani; — 45 % din același salariu, dacă durata menționată este mai mare de doi ani și mai mică de trei ani; — 50 % din același salariu, dacă durata menționată este mai mare de trei ani și mai mică de cinci ani; — 55 % din același salariu, dacă durata menționată este mai mare de cinci ani și mai mică de 10 ani; — 60 % din același salariu, dacă durata menționată este mai mare de 10 ani și mai mică de 15 ani; — 65 % din același salariu, în celelalte cazuri.” Articolul 2 Prezentul regulament nu modifică drepturile la pensie dobândite până la data intrării în vigoare a prezentului regulament. Articolul 3 Prezentul regulament intră în vigoare în ziua următoare datei publicării în Jurnalul Oficial al Comunităților Europene. Acesta se aplică din prima zi a lunii următoare publicării sale. Prezentul regulament este obligatoriu în toate elementele sale și se aplică direct în toate statele membre. Adoptat la Luxemburg, 10 aprilie 1995. (!) JOL268, 20.10.1977, p. 1. Regulament astfel cum a fost modificat ultima dată prin Regulamentul (CEE, Euratom, CECO) nr. 1084/92 JOL117,1.5.1992,p. 1). Pentru Consiliu Președintele A. JUPPE